b'\n_START_ARTICLE_\nMednarodna klasifikacija bolezni\n_START_PARAGRAPH_\nMednarodna klasifikacija bolezni (kratica: MKB; angle\xc5\xa1ko International Classification of Diseases, kratica ICD) objavlja Svetovna zdravstvena organizacija (WHO) in vsebuje vse znane bolezni in vzroke smrti, razvr\xc5\xa1\xc4\x8dene v 21 kategorij (te pa v natan\xc4\x8dne podkategorije). Zasnova kategorij je bodisi etiolo\xc5\xa1ka (vzroki in okoli\xc5\xa1\xc4\x8dine za nastajanje bolezni), vezana na telesne sisteme ali pa na posebnosti bolezni in stanja (neoplazme, po\xc5\xa1kodbe). Glavna prednost te klasifikacije je v tem, da jo uporabljajo vse dr\xc5\xbeave \xc4\x8dlanice WHO._NEWLINE_Trenutno je v uporabi 10. popravljena izdaja (MKB-10) (WHO, 1992).'